Title: ประกาศกระทรวงมหาดไทย เรื่อง กำหนดอัตราค่าบริการและค่าใช้จ่ายที่เรียกเก็บจากคนหางาน (ฉบับที่ 2)

ประกาศกระทรวงมหาดไทย

ประกาศกระทรวงมหาดไทย
เรื่อง 
กำหนดอัตราค่าบริการและค่าใช้จ่ายที่เรียกเก็บจากคนหางาน
(ฉบับที่ ๒)[๑]

อาศัยอำนาจตามความในมาตรา ๒๖ และมาตรา ๔๗ แห่งพระราชบัญญัติจัดหางานและคุ้มครองคนหางาน
พ.ศ. ๒๕๒๘ รัฐมนตรีว่าการกระทรวงมหาดไทยออกประกาศไว้ ดังต่อไปนี้

ข้อ ๑  ให้ยกเลิกประกาศกระทรวงมหาดไทย
เรื่อง กำหนดอัตราค่าบริการและค่าใช้จ่ายที่เรียกเก็บจากคนหางาน ลงวันที่ ๑๐
มกราคม พ.ศ.

ข้อ ๒ 
ผู้รับอนุญาตจัดหางานในประเทศจะเรียกหรือรับรับค่าบริการจากคนหางานได้ไม่เกินอัตราร้อยละยี่สิบห้าของค่าจ้างรายเดือนที่คนหางานจะได้รับจากนายจ้างในเดือนแรก
หรือในระยะเวลาสามสิบวันแรกที่คนหางานเข้าทำงาน

ข้อ ๓ 
ผู้รับอนุญาตจัดหางานเพื่อไปทำงานในต่างประเทศ จะเรียกหรือรับค่าบริการจากคนหางานได้ไม่เกินจำนวนค่าจ้างรายเดือนที่คนหางานจะได้รับจากนายจ้างในเดือนแรกหรือในระยะเวลาสามสิบวันแรกที่คนหางานเข้าทำงานสำหรับสัญญาจ้างที่มีระยะเวลาไม่น้อยกว่าหนึ่งปี    
ในกรณีสัญญาจ้างมีระยะเวลาน้อยกว่าหนึ่งปี ให้ลดค่าบริการลงตามส่วน
นอกจากค่าบริการตามวรรคหนึ่ง
ผู้รับอนุญาตจัดหางานเพื่อไปทำงานในต่างประเทศจะเรียกหรือรับค่าใช้จ่ายเท่าที่จ่ายเงินตามรายการจากคนหางานได้ไม่เกินอัตรา
ดังต่อไปนี้
(๑) ค่าทดสอบฝีมือหรือความสามารถห้าร้อยบาท
(๒) ค่าตรวจสุขภาพหนึ่งพันห้าร้อยบาท
(๓) ค่าใช้จ่ายอื่นในการไปทำงานของคนหางานหนึ่งหมื่นห้าพันบาท

ข้อ ๔ 
กำหนดอัตราค่าใช้จ่ายตามความในข้อ ๓ วรรคสอง มิให้ใช้บังคับแก่การจัดหางานเพื่อไปทำงานในตลาดแรงงานไต้หวัน
ผู้รับอนุญาตจัดหางานเพื่อไปทำงานต่างประเทศจะเรียกหรือรับค่าใช้จ่ายเท่าที่จ่ายจริงตามรายการจากคนหางานที่ส่งไปทำงานในตลาดแรงงานไต้หวันได้ไม่เกินอัตรา
ดังต่อไปนี้
(๑) ค่าทดสอบฝีมือหรือความสามารถห้าร้อยบาท
(๒) ค่าตรวจสุขภาพหนึ่งพันห้าร้อยบาท
(๓) ค่าใช้จ่ายในการเตรียมเอกสารและหลักฐานสามพันหกร้อยสามสิบห้าบาท
(๔) ค่าใช้จ่ายในการจัดการในตลาดแรงงานไต้หวันสองหมื่นบาท
ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑๕ เมษายน พ.ศ. ๒๕๓๖
สุทัศน์  เงินหมื่น
รัฐมนตรีช่วยว่าการฯ ปฏิบัติราชการแทน
รัฐมนตรีว่าการกระทรวงมหาดไทย

วิมล/ผู้จัดทำ
๘ มีนาคม ๒๕๕๕

[๑] ราชกิจจานุเบกษา
เล่ม ๑๑๐/ตอนที่ ๕๒/หน้า ๕/๒๗ เมษายน ๒๕๓๖